શ્રીનગર: જમ્મુ-કાશ્મીરના પૂંચ જિલ્લામાં પાકિસ્તાને ફરીથી યુદ્ધ વિરામનો ભંગ કર્યો હતો. જમ્મુ-કાશ્મીરના પૂંચમાં મેંઢર વિસ્તારમાં પાકિસ્તાને યુદ્ધ વિરામનો ભંગ કરીને મોર્ટાર મારો ચલાવ્યો હતો. જેનો ભારતીય સેનાએ જડબાંતોડ જવાબ આપ્યો હતો.બુધવારે મોડી રાત્રે જમ્મુ કાશ્મીરના શૌજિયાં વિસ્તારમાં અંકુશ રેખા પર પાકિસ્તાન તરફથી ફાયરિંગ કરવામાં આવ્યું હતું. ગત બુધવારે પણ પાકિસ્તાની દળોએ યુદ્ધ વિરામનો ભંગ કર્યો હતો. પાકિસ્તાની દળોએ ભારતીય ચોકીઓ પર સતત ર૦ મિનિટ સુધી ફાયરિંગ કર્યું હતું.